**projektas**

**reg. Nr. T-7**

**2.23. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2022 METŲ PRIEMONIŲ VYKDYMO ATASKAITOS PATVIRTINIMO**

2023 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsnio 3 dalimi, vykdydama Lietuvos Respublikos aplinkos ministro 2011 m. kovo 4 d. įsakymą Nr. D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, Savivaldybių aplinkos apsaugos rėmimo specialiosios programos priemonių vykdymo ataskaitos formos ir Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“ (su visais aktualiais pakeitimais), įgyvendindama Pasvalio rajono savivaldybės aplinkos apsaugos rėmimo specialiosios programos rengimo, vykdymo ir lėšų panaudojimo kontrolės tvarkos aprašo, patvirtinto Pasvalio rajono savivaldybės tarybos 2019 m. lapkričio 27 d. sprendimu Nr. T1-236 „Dėl Pasvalio rajono savivaldybės aplinkos apsaugos rėmimo specialiosios programos rengimo, vykdymo ir lėšų panaudojimo kontrolės tvarkos aprašo patvirtinimo“ (su visais aktualiais pakeitimais), 3 punktą, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės aplinkos apsaugos rėmimo specialiosios programos 2022 metų priemonių vykdymo ataskaitą (pridedama).

2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto svetainėje [www.pasvalys.lt](http://www.pasvalys.lt).

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Apolonija Lindienė

2023-01-

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2022 METŲ PRIEMONIŲ VYKDYMO ATASKAITOS PATVIRTINIMO**

2023 m. sausio 10 d.

Pasvalys

**1. Sprendimo projekto rengimo pagrindas.** Pasvalio rajono savivaldybės aplinkos apsaugos rėmimo specialiosios programos 2022 metų priemonių vykdymo ataskaita pateikiama svarstymui savivaldybės tarybai, kadangi tai yra nustatyta Lietuvos Respublikos aplinkos ministro 2011 m. kovo 4 d. įsakymu Nr. D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, Savivaldybių aplinkos apsaugos rėmimo specialiosios programos priemonių vykdymo ataskaitos formos ir Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“ (su visais aktualiais pakeitimais) (toliau – Įsakymas) patvirtintame Savivaldybių aplinkos apsaugos rėmimo specialiosios programos priemonių vykdymo patikrinimo tvarkos apraše.

Ataskaita pateikiama naudojant Įsakymu patvirtintą ataskaitos formą. Savivaldybės tarybos sprendimu patvirtinta Savivaldybės aplinkos apsaugos rėmimo specialiosios programos 2022 metų priemonių vykdymo ataskaita Aplinkos apsaugos departamentui prie Aplinkos ministerijos turi būti pateikta iki kovo 1 d.

Pagal 2022 m. sąmatą buvo planuota gauti 109 tūkst. Eur pajamų. Iš 2021 m. buvo likęs nepanaudotas 37,9 tūkst. Eur likutis.

Faktiškai per 2022 metus į savivaldybės aplinkos apsaugos specialiosios programos sąskaitą pervesta mokesčių už 127,8 tūkst. Eur. Taip pat už želdinių atkuriamąją vertę per 2022 m. buvo gauta 1,9 tūkst. Eur. Iš viso su 2021 m. likučiu susidarė 167,7 tūkst. Eur.

Per 2022 metus mokesčių už aplinkos teršimą buvo planuota gauti 67 tūkst. Eur, o gauta 75,8 tūkst. Eur. Mokesčių už valstybinius gamtos išteklius buvo planuota gauti 12 tūkst. Eur, o buvo gauta 19,8 tūkst. Eur. Mokesčių už medžiojamųjų gyvūnų išteklius buvo planuota gauti 30 tūkst. Eur, o buvo gauta 32,2 tūkst. Eur. Susumavus viską, per 2022 m. gauta 18,8 tūkst. Eur daugiau nei buvo planuota.

Programos lėšų panaudojimas detaliai aprašytas ataskaitoje.

**2. Sprendimo projekto tikslai ir uždaviniai.** Patvirtinti Pasvalio rajono savivaldybės aplinkos apsaugos rėmimo specialiosios programos 2022 metų priemonių vykdymo ataskaitą.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtu sprendimo projektu naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui lėšų nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinimui teisės aktų priimti nereikia.

**7. Sprendimo projekto antikorupcinis vertinimas**. Sprendimo projektas antikorupciniu aspektu nevertintinas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatorius Pasvalio rajono savivaldybės administracijos Strateginio planavimo ir investicijų skyrius.

Atsakingas asmuo – Strateginio planavimo ir investicijų skyriaus vyriausioji specialistė Apolonija Lindienė.

Parengė: Strateginio planavimo ir investicijų skyriaus vyriausioji specialistė Apolonija Lindienė.